Държавен вестник, бр. 58, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  58
от настоящите правила. Представянето на 
кандидата е с продължителност до 30 минути.
(3) След представянето на кандидата всеки 
член на Номинационната комисия разполага 
с до 5 минути, за да зададе до 3 въпроса към 
него. Когато член на комисията приключи с 
въпросите си, кандидатът трябва да отговори в 
рамките на 5 минути на въпрос, но не повече 
от 10 минути при повече от 1 въпрос. Всеки 
член на комисията разполага с до 3 минути за 
задаване на допълнителни въпроси, свързани 
с предходните отговори на кандидата. Когато 
член на комисията приключи със задаването 
на своите допълнителни въпроси, кандидатът 
трябва да отговори на зададените въпроси в 
рамките на 5 минути.
(4) В края на изслушването на кандидата 
същият разполага с 5 минути, за да допълни 
или поясни заявеното от него по време на 
разискванията.
(5) След излизане на кандидата от залата 
и след обсъждане членовете на комисията 
оценяват следните качества на кандидата:
1. моралните и професионални качества на 
кандидата и неговата квалификация и опит;
2. специфичната подготовка, качествата 
и мотивацията на кандидата за длъжността 
член на Комисията за противодействие на 
корупцията;
3. концепцията на кандидата по чл. 8, ал. 1 
от настоящите правила.
(6) Всяка от трите характеристики по ал. 5 
се оценява от всеки член на Номинационната 
комисия по скала от 1 до 10 във възходящ 
ред, като 1 е най-ниската, а 10 – най-високата 
оценка.
(7) Оценката на кандидата по ал. 5 е сбор 
от оценките, дадени от членовете на Номи­
национната комисия за всяка характеристика.
(8) Общата оценка на кандидата е сумата 
от оценките, дадени от всички членове на 
Номинационната комисия за всички харак­
теристики.
(9) Общата комплексна оценка на кандидата 
служи за основа на становището за предста­
вянето на кандидата и препоръчителното 
оценяване по списък, изготвен на база на 
получените оценки в низходящ ред по чл. 4, 
ал. 4 от настоящите правила.
Член 12
Доклад до Комисията по превенция и про­
тиводействие на корупцията на Народното 
събрание
(1) В 7-дневен срок след приключване на 
изслушванията Номинационната комисия из­
готвя подробен и мотивиран доклад за всеки 
от кандидатите и го внася за разглеждане от 
Комисията по превенция и противодействие 
на корупцията.
(2) Докладът съдържа информация за 
представянето и оценяването на кандида­
тите и съдържа списък, изготвен на база на 
получените оценки в низходящ ред, както и:
1. отговарят ли на законовите изисквания 
за заемане на длъжността;
2. нравствените и професионалните ка­
чества, квалификацията на кандидатите и 
професионалния им опит;
3. специфичната им подготовка и качества 
и мотивацията им за длъжността;
4. концепцията на кандидатите по чл. 8, 
ал. 1 от настоящите правила.
(3) Докладът, съдържащ списък, изготвен 
на база на получените оценки в низходящ 
ред, и пълният стенографски протокол от 
публичното изслушване на кандидатите пред 
Номинационната комисия се публикуват на 
интернет страницата на Народното събрание. 
Не се публикуват конкретни данни, пред­
ставляващи класифицирана информация, и 
чувствителни лични данни.
Член 13
Обсъждане на кандидатурите от Комисията по 
превенция и противодействие на корупцията
(1) Комисията по превенция и противодей­
ствие на корупцията се запознава с доклада 
на Номинационната комисия и провежда 
обсъждане на кандидатурите.
(2) Комисията по превенция и противо­
действие на корупцията взима решение дали 
да проведе допълнително изслушване на 
кандидатите по реда на чл. 11 от настоящи­
те правила. Гласуването дали да се проведе 
допълнителното изслушване се провежда за 
всеки един от кандидатите поотделно.
(3) След проведеното обсъждане и евен­
туално изслушване на кандидатите Коми­
сията по превенция и противодействие на 
корупцията изготвя доклад за проведената 
процедура по подбор на кандидати за членове 
на Комисията за превенция на корупцията, 
като прилага доклада на Номинационната 
комисия, съдържащ списък, изготвен на база 
на получените оценки в низходящ ред, и ги 
внася в Народното събрание.
Член 14
Избор на членове на Комисията за противодей­
ствие на корупцията от Народното събрание
(1) Заседанието се излъчва в реално време 
чрез интернет страницата на Народното съб­
рание. С решение на Народното събрание на 
заседанието може да присъстват допуснатите 
кандидати.
(2) Председателят на Комисията по пре­
венция и противодействие на корупцията 
на Народното събрание представя доклад за 
проведената процедура за избор на кандида­
тите, както и доклада и препоръчителното 
оценяване на Номинационната комисия по 
чл. 4, ал. 4.